Jövõre már nem csak a Mercedes adja majd a biztonsági autót
Szimbolikus változás jön a következõ F1-es szezon során, 1996 óta lényegében elõször nem kizárólag a Mercedes adja majd a mezõnynek a biztonsági autót. A versenyek több, mint felén egy Aston Martin vezeti majd fel a pilótákat.
A Forma-1-es futamok és általában a gyorsasági autó- és motorversenyek egyik ismert intézménye a biztonsági autó, amit az USA-ban Pace Carnak, Európában pedig Safety Carnak neveznek, jellemzõen akkor küldik be, amikor baleset vagy egyéb veszélyforrás miatt vissza kell fogni a mezõnyt, de gyakran használják a pálya állapotának vizsgálatára is.

Zûrzavaros évtizedek után 1996-tól szinte kizárólag a Mercedes adja az F1-es biztonsági és orvosi autót, 25 szezon után viszont ez jövõre megváltozik: a Racefans és a szponzorációs ügyekre szakosodott Decalspotters értesülése szerint jövõre már nem csupán a csillagos márka, hanem az Aston Martin autója is lehetõséget kap a sportágban.

A Racefans úgy tudja, hogy a brit autógyártó 12 nagydíjat választhat, feltehetõleg olyan helyszíneken, ahol ez segítheti a márka felfuttatását, a Mercedes-AMG pedig az angolok számára kevésbé releváns piacokon maradna, például Brazíliában.

Ahol Aston Martin lesz a biztonsági autó, ott az orvosi autót is lecserélik, ez a szakportál szerint a DBX nevû SUV lesz, ami ugyanazt a négyliteres, turbós V8-as motort használja, ami a mostani Mercedes-AMG GT R biztonsági autóban is mûködik.  

Ugyan praktikus szempontból a döntésnek nincs nagy jelentõsége, az mégis jelképes, hiszen a Mercedes eddig nem engedte át a biztonsági autó szerepét más gyártónak, több reklámkampányt is építettek arra, hogy a márkát és a biztonság fogalmát összefüggésbe hozzák.

A mostani felállás azért észszerû, mert a Mercedes megtartja a pozícióját, de segíti az Aston Martint is, amelyben nemrég 20 százalékos tulajdonrészt szerzett egy technológiatranszferre épülõ együttmûködés részeként.
Forma-1-es hír Forma-1 biztonság Aston Martin Mercedes Aston Martin DBX GPhírek